Legislația din România impune norme stricte în ceea ce privește starea parbrizului mașinii și consecințele pentru șoferii care nu respectă aceste reguli esențiale de siguranță rutieră.
Nu treci ITP-ul dacă parbrizul este spart sau fisurat
Potrivit normelor legale, parbrizul este considerat o componentă critică pentru siguranța vehiculului. Orice deteriorare semnificativă, cum ar fi spargerea sau fisurarea extensivă, necesită înlocuirea imediată a parbrizului pentru a trece de inspecția tehnică periodică (ITP).
În cazul unor fisuri mici sau avarii minore care nu afectează vizibilitatea șoferului, mașina poate fi încă în conformitate cu regulile de circulație, cu condiția să nu încalce vizibil normele de siguranță.
Este strict interzisă circulația cu un parbriz deteriorat într-o stare care poate compromite siguranța șoferului și a pasagerilor. Poliția poate amenda șoferii care încalcă aceste reglementări și pot dispune chiar suspendarea permisului de conducere.
Orice incident rutier, chiar și unul minor, trebuie raportat în termen de 24 de ore de la producerea acestuia. Este esențial să obții autorizația de reparație înainte de orice intervenție asupra vehiculului. Fără această autorizație, niciun service auto nu are dreptul să efectueze reparații.
După obținerea autorizației, șoferii au la dispoziție 30 de zile pentru a remedia avaria. Este important să se respecte această limită, deoarece legea interzice circulația cu un autovehicul avariat mai mult de 30 de zile de la producerea incidentului, potrivit Pro Motor.
Mașinile cu probleme la sistemul de frânare sau iluminare, de exemplu, nu sunt autorizate să circule în momentul ITP. De asemenea, respingerea mașinii la ITP, poate fi făcută din mai multe motive:
- sistem de frânare ineficient;
- defecțiuni la sistemul de iluminare;
- caroserie afectată de rugină;
- semne ale unui accident;
- emisie prea mare de noxe, etc.
Valabilitatea ITP în 2024
Valabilitatea ITP pentru anul 2024 este:
- 3 ani pentru mașinile noi. Termenul pentru efectuarea primei inspecții se socotește de la data primei înmatriculări. Pentru următoarea inspecție tehnică periodică, este de la data celei precedente;
- 2 ani pentru autovehicule cu mai puțin de 8 locuri și motociclete, mopede, autovehicule cu 3 roți si cvadricicluri;
- 1 an pentru mașini mai vechi de 12 ani, autovehicule pentru transport mărfuri, cu masa totală maximă peste 3.500 kg, autovehicule cu cel puțin 4 roți, pentru transport mărfuri, cu o masă totală maximă sub 3.500 kg;
- 6 luni mașini pentru transport persoane în regim de taxi și autovehicule cu peste 8 locuri.